

Δελτίο Τύπου

«Διαγωνισμός Ideathon του Πανεπιστημίου Θεσσαλίας Κυκλοτολμώ 2023»

Η [**Μονάδα Καινοτομίας και Επιχειρηματικότητας (ΜΟΚΕ)**](https://www.moke.uth.gr/) του Πανεπιστημίου Θεσσαλίας προσκαλεί καθηγητές, φοιτητές, ερευνητές και εργαστήρια στο πρώτο Ideathon **«Κυκλοτολμώ»** με αντικείμενο  «Βιοοικονομία, Κυκλική Οικονομία & Φυσικοί Πόροι»  που διοργανώνεται σε συνεργασία με την ελληνική εταιρεία **ΕΛΛΗΝΙΚΑ ΓΑΛΑΚΤΟΚΟΜΕΙΑ Α.Ε**.

Το Ideathon θα πραγματοποιηθεί στις **αρχές Οκτωβρίου 2023**. Αφορά στην πρόταση λύσεων στις προκλήσεις που τέθηκαν από την ΕΛΛΗΝΙΚΑ ΓΑΛΑΚΤΟΚΟΜΕΙΑ Α.Ε., οι οποίες θα προάγουν τη βιώσιμη ανάπτυξη και την προστασία του περιβάλλοντος.

**Οι προκλήσεις είναι:**

1. Αξιοποίηση των μη διακινήσιμων προϊόντων τροφίμων της γαλακτοβιομηχανίας σε χρήσεις προστιθέμενης αξίας.
2. Αξιοποίηση της λακτόζης που προκύπτει ως απόβλητο της τυροκόμησης σε χρήσεις προστιθέμενης αξίας, πέραν της παραγωγής βιοαερίου.

**Διαθέσιμη η**[**φόρμα συμμετοχής**](https://forms.office.com/e/RMSJi9cjrp)

Συμμετοχή στον διαγωνισμό μπορούν να έχουν όλα τα μέλη της ακαδημαϊκής κοινότητας του ΠΘ (π.χ. καθηγητές, ερευνητές, υποψήφιοι διδάκτορες, φοιτητές κλπ.).

*Για περαιτέρω διευκρινήσεις:*

Καραγκούνη Γλυκερία, Αναπληρώτρια Καθηγήτρια Επιχειρηματικότητας, Καινοτομίας και Τεχνολογιών Παραγωγής ΠΘ, karagg@uth.gr

Τσαμέτη Αγγελική, ΜΟΚΕ ΠΘ, atsameti@uth.gr

*Η δράση υλοποιείται στο πλαίσιο της πράξης "Υποστήριξη Δράσεων Στήριξης της Επιχειρηματικότητας Καινοτομίας και Ωρίμανσης για την Αξιοποίηση της Ερευνητικής Δραστηριότητας και των Νέων Προϊόντων και Υπηρεσιών που αναπτύσσονται στο Πανεπιστήμιο Θεσσαλίας", το οποίο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση».*